L’Ajuntament de Burjassot compleix els seus compromisos de la Carta de Serveis
2025-07-24

L’Ajuntament de Burjassot ha fet públic en aquests dies el resum anual de la Carta de Serveis 2015 i, els resultats no poden ser millors. Després de l’anàlisi de les dades aportades per cadascun dels departaments i serveis municipals, s’ha comprovat que el grau de compliment dels 49 compromisos adquirits en el passat any és pràcticament del 100%.

Tal com es desprén del citat resum, que pot consultar-se en la web municipal, www.burjassot.org, dels 49 compromisos adquirits amb la ciutadania, l’Ajuntament de Burjassot ha complit al 100% 44 d’ells, sent només cinc els que no han arribat a aquest grau de compliment, i sent, malgrat açò, entre el 84 i el 99%. En alguns casos, l’incompliment és a causa de qüestions externes, com és el cas del programa de ràdio de la Policia Local que no va poder realitzar-se en el mes de juny per la caiguda d’un raig en l’emissor, amb la conseqüent fallada tècnica.

Els tècnics responsables de la Carta de Serveis han registrat i analitzat totes les incidències amb les quals s’han trobat els diferents serveis i han dut a terme una reformulació d’alguns compromisos en l’edició de 2016, pensant sempre a prestar el millor servei als ciutadans de Burjassot.

La Carta de Serveis 2016 fou aprovada per decret d’Alcaldia el passat mes de desembre i ratificada pel Ple de l’Ajuntament de Burjassot en la seua sessió ordinària del mes de gener.

La Carta de Serveis 2016 es pot consultar en la web municipal, www.burjassot.org. En ella s’estableixen les condicions en les quals es presten els serveis que ofereix l’Ajuntament de Burjassot en la seua Carta, tals com la seguretat, la protecció del medi ambient, els serveis socials, l’atenció al públic, etc. i en els quals s’inclou a totes les àrees municipals. Així mateix, reprodueix els drets i els deures dels veïns i veïnes i la manera en la qual poden col·laborar amb el Consistori a través de la presentació de suggeriments, queixes i reclamacions.